Verlate 'handsak-baba' sterk goed aan | Maroela Media
Konst. Nomsa Mashaba besoek die babadogtertjie Donderdag in die hospitaal (24 Januarie 2019). Foto: Verskaf
Die babameisie wat Maandagaand in 'n handsak op 'n sypaadjie in Jorrissenstraat in Sunnyside in Pretoria gevind is, se toestand het sedertdien aansienlik verbeter.
Kapt. Daniel Mavimbela, woordvoerder van die polisie, sê polisiebeamptes het weer vanmiddag die baba, vermoedelik ongeveer drie weke oud, in die hospitaal besoek. Sy word steeds in 'n broeikas in 'n Pretoriase hospitaal behandel nadat sy van 'n gewisse dood gered is.
"Die baba se toestand het aansienlik verbeter sedert sy gevind is," sê Mavimbela. Dit is nie duidelik hoe lank sy nog in die hospitaal sal moet aansterk nie.
Intussen is die polisie op soek na 'n vrou genaamd Lebogang Botolo wat hulle glo hulle sal kan bystaan met inligting in hul ondersoek. Mavimbela het 'n beroep gedoen op enigiemand met inligting oor waar Botolo haar bevind, om dit by ao. Gerard Henning by 071 675 7489 of die naaste polisiestasie aan te meld.
"Ouers wat nie hul pasgebore babas wil hou nie, word aangemoedig om gebruik te maak van die twee 'babamandjies' wat 24 uur van die dag, elke dag van die week, op die hoeke van Spuy‑ en Vosstraat, en Steve Biko- en Jorrissenstraat beskikbaar is," het hy gesê.
? dis tragies…armearme kindtjie!
STERILISEER liefs éérder,VÓÓR jy arme ñ onskuldige baba verwek,mishandel
of wegsmyt..!!!! ??
Hier kan n mens nie kommentaar lewer nie. O NEE!!!!!
Ja… hierdie tipe dinge sal ek nooit kan verstaan nie. Daar is net nie n verskoning of rede nie, want die ma kon die baba na so baie plekke vat as sy nie meer die kind wil he nie, maar vir dood in n handsak agterlaat???
Soveel paartjies wat smag na 'n baba… Mense se altyd – neem dan aan, maar weet hulle hoe moeilik die regering dit maak om kinders aan te neem? En dan is daar vroue soos die een, wat haar kleine baba sommer weg gooi. Die lewe is nie regeverdig nie.
Die mans wat hierdie vroue swanger maak moet lewenslank tronk toe gaan, die probleem is dat oor 10 maande is die vroue weer swanger dan word nog n kind iewers in n sakkie agtergelaat. Daar moet maar op elke straathoek n "babamandjie" geplaas word want 2 is nie naastenby genoeg nie.